བྱ་རྒྱུད་རིགས་གསུམ་གྱི་བསྙེན་ཡིག་དོན་གསཔ་སྙིང་པོ་ཞེས་བྱ་བ་བཞུགས་སོ།།

༄༅༅།རྗེ་བཙུན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་རྣམས་ཀྱི་ཞབས་ལ་ཕྱག་འཚལ་ཞིང་སྐྱབས་སུ་མཆིའོ།།བཀྱེ་བ་ཆེན་པོས་རྗེས་སུ་གཟུང་དུ་གསོལ།ཉམ་ཐག་འགྲོ་རྣམས་ཐུགས་རྗེས་དབུགས
དབྱུང་སླད།།སྟོན་པ་མཆོག་དང་རིགས་གསུམ་སྒྱུ་འཕྲུལ་ཀར།།བྱེ་བ་ཕྲག་བརྒྱས་མཁའ་ཁྱབ་ཞིང་ཀུན་ཏུ།།རྩེ་དགས་རོལ་མཛད་བླ་མ་འཇམ་པའི་དབྱངས།།བདག་སྙིང་འདབ་བརྒྱའི་དབུས་སུ་རྟག་བཞུགས་ལ།།སྐེ།
གསུམ་བྱ་བ་དོན་ལྡན་སྒྲུབ་པ་དང་།།མར་གྱུར་འགྲོ་རྣམས་སྨིན་གྲོལ་ལམ་བཟང་ལ།།འགོད་པའི་འཕྲིན་ལས་ལྷུན་གྱིས་གྲུབ་པར་མཛོད།།གངས་རིའི་མགོན་པོ་སྤྱན་རས་གཟིགས་དབང་སོགས།།བྱ་བའི་རྒྱུད་ཀྱི་ལུགས་སུ
ལེགས་བསྙེན་ནས།།བྱང་ཆུབ་མཆོག་གི་གོ་འཕང་སྒྲུབ་པའི་ཐབས།།དོན་གསལ་སྙིང་པོ་མདོ་ཙམ་འགོད་པར་བྱ།།དེ་ལ་འདིར་དཔལ་མོའི་ལུགས་ཀྱི་ཐུགས་རྗེ་ཆེན་པོ་བཅུ་གཅིག་ཞལ་གཙོ་བོར་བཟུང་སྟེ།བྱ་རྒྱུད་རིགས
གསུམ་གྱི་ལྷ་གང་ལའང་སྦྱར་ཆོག་པའི་བསྙེན་པའི་ཡི་གེ་འགོད་པ་ལ་གཉིས།དངོས་ཀྱི་དོན་དང་།ལྷ་གཞན་ལ་དཔེ་རྒྱས་འགེབ་ཚུལ་ལོ།།དང་པོ་ལ།བསྙེན་པ་བྱེད་པའི་རྟེན་གྱི་གང་ཟག།བསྙེན་པ་བྱེད་པའི་གནས་དང
དུས།བསྙེན་པའི་ཡོ་བྱད་འདུ་བྱ་བ།བསྙེན་པ་ཇི་ལྟར་བྱ་བའི་ཚུལ།གཟུངས་ཀྱི་ཕན་ཡིན་ཅུང་ཟད་བཤད་པའོ།།དང་པོ་ནི།ལམ་ཐུན་མོང་བས་རྒྱུད་སྦྱངས་ནས་དབང་བསྐུར་ལེགས་པར་ཐོབ་པ།བྱང་སེམས་ཀྱི་སྡོམ་པ

༅དང་ལྡན་པ་སྔགས་ཀྱི་སྡོམ་པ་དང་ལྡན་པའམ།རྒྱུད་སྡེ་རང་རང་ནས་བཤད་པའི་དམ་ཚིག་ལེགས་པར་སྲུང་བ།གང་ཉམས་སུ་ལེན་པའི་ལྷ་དེའི་བསྒོམ་བཟླས་སོགས་ཀྱི་མན་ངག་ཤེས་ཤིང་ནོད་པ་ཞིག་སྤྱིར་གས
སྔགས་ཉམས་སུ་ལེན་པ་ལ་མེད་དུ་མི་རུང་བ་ཡིན་ལ།བྱེ་བྲག་བྱ་རྒྱུད་ཀྱི་དབང་དུ་བྱས་ན།དེ་བཞིན་གཤེགས་པའི་རིགས།པདྨའི་རིགས།རྡོ་རྗེའི་རིགས་དང་གསུམ་ཡོད་པ་ལས།དེ་བཞིན་གཤེགས་པའི་རིགས་དམ་ཚིག་གསུམ་བཀོད་ལྟ་
བྱའི་དབང་ཐོབ་ན།པདྨའི་རིགས་ཚེ་དཔག་མེད་དམཐུགས་རྗེ་ཆེན་པོ་ལྟ་བུའམ།རྡོ་རྗེའི་རིགས་མི་འཁྲུགས་པ་ལྟ་བུའི་དབང་མ་ཐོབ་ཀྱང་།རྗེས་གནང་ཙམ་ལ་བརྟེན་ནས་དེ་དག་གི་བསྒོམ་བཟླས་བྱ་རུང་བ་དང་།པདྨའི་རིགས་ཀྱི་དཀྱིར་འཁོར་དུ་དབང
ཐོབ་ན།པདྨའི་རིགས་དང་རྡོ་རྗེའི་རིགས་ཀྱི་ལྷ་གཞན་གྱི་དབང་མཐོབ་ཀྱང་རྗེས་གནང་ཙམ་ལ་བརྟེན་ནས་བསྒོམ་བཟླས་བྱ་རུང་བ་དང་།རྡོ་རྗེའི་རིགས་མི་འཁྲུགས་པ་ལྟ་བུའི་དབང་ཐོབ་ན།རྡོ་རྗེའི་རིགས་ཀྱི་བསྒོམ་བཟླས་ལ་དབང་བ་ཡིན་ཏེ།གསང་བ་སྐྱི
རྒྱུད་ལས།དེ་བཞིན་གཤེགས་རིགས་དཀྱིལ་འཁོར་དུ།།གང་ཞིག་ལེགས་པར་དབང་བསྐུར་བ།།དེ་ནི་རིགས་རྣམ་གསུམ་ཆར་གྱི།།དཀྱིལ་འཁོར་ལ་སོགས་སློབ་དཔོན་འགྱུར།།འཕགས་པ་སྤྱན་རས་གཟིགས་དབང་གི།།དཀྱིལ་འཁོར་དུ་ནི
དབང་བསྐུར་བ།།དེ་ནི་རིགས་གཉིས་དཀྱིལ་འཁོར་གྱི།།སློབ་དཔོན་དུ་ནི་དབང་བསྐུར་འགྱུར།།ཕྱག་ན་རྡོ་རྗེ་གཟི་ཆེན་གྱི།།དཀྱིལ་འཁོར་དུ་ནི་དབང་བསྐུར་བ།།དེ་ནི་རྡོ་རྗེའི་རིགས་གཅིག་གི།དཀྱིལ་འཁོར་གྱི་ནི་སློབ་དཔོན་འགྱུར།།ཞེས་གསུང

སོ།།དེས་ན་བཅུ་གཅིག་ཞལ་གྱི་དབང་མ་ཐོབ་པར་གདུགས་དཀར་གྱི་དབང་དང་བཅུ་གཅིག་ཞལ་གྱི་རྗེས་གནང་ཙམ་ཐོབ་པས་བཅུ་གཅིག་ཞལ་གྱི་ལས་རུང་གི་གྲངས་བསྙེན་སོང་ནས་ལས་ཚོགས་ཅི་རིགས་བསྒྲུབ་ཆོ་ག་ཀྱང་བཅུ་གཅིག་ཞལ་གྱི་དབང
བསྐུར་མི་ཆོག་པ་སོགས་སྤྱིར་བཏང་དམིགས་བསལ་དུ་མ་ཤེས་དགོས་པར་སྣང་ངོ་།།རིགས་གཅིག་ལ་ཡང་ནང་གསེས་ཀྱིས་ཕྱེ་ན།རིགས་ཀྱི་བདག་པོ།རིགས་ཀྱི་གཙོ་བོ།རིགས་ཀྱི་བཀའ་ཉན།རིགས་ཀྱི་ཕོ་ཉ་སོགས་ཀྱི་རིམ་པ
དུ་མ་ཡོད་པས་གོང་མ་རྣམས་འོག་མ་ལ་དབང་བར་བཤད་དོ།།དེས་ན་བཅུ་གཅིག་ཞལ་གྱི་སྒོ་ནས་སྨྱུང་གནས་སོགས་བྱེད་པ་ལ།རབ་འདིའི་དབང་དང་རྗེས་གནང་གཉིས་ཀ།འབྲིང་རྒྱུད་སྡེ་གོང་མ་གསུམ་མམ།བྱ་རྒྱུད་དེ་བཞིན་གཤེགས་པ
དང་པདྨའི་རིགས་གང་རུང་གི་དབང་ནོད་པ།ཐ་མའང་བཅུ་གཅིག་ཞལ་གྱི་རྗེས་གནང་ཐོབ་པ་དགོས་པར་གསུངས་ལ།དེས་གཞན་ལ་རིགས་འགྲེའོ།།རྗེས་གནང་ཐོབ་པ་ལ་ཡང་བླ་མེད་ཀྱི་ལྷའི་རྗེས་གནང་ཐོབ་པ་ལ་བླ་མེད་གང་ཡང
རུང་བའི་དབང་ཐོབ་པ་ནས།བླ་མེད་ཀྱི་ལྷའི་རྗེས་གནང་ཐོབ་པ་ལ་རྒྱུད་སྡེ་བཞི་གང་རུང་གི་དཀྱིལ་འཁོར་དུ་ཞུགས་ནས་དབང་ཐོབ་པ་དགོས་པར་གསུངས་ཀྱང་ཕྱག་ལེན་གུ་ཡངས་དོག་ཅི་རིགས་འདུག་པས་དམིགས་ཕྱེད་པ་གལ་ཆེའོ།།
གཉིས་པ་ནི།དེ་བཞིན་གཤེགས་པའམ་རྒྱལ་སྲས་བདག་ཉིད་ཆེན་པོ་རྣམས་ཀྱིས་ཞབས་ཀྱིས་བཅགས་ཤིང་བྱིན་གྱིས་བརླབ་པའི་གནས་དག་ནི་གཙོ་བོ་དང་།དེ་ལྟ་བུ་མེད་ཀྱང་མཐུན་རྐྱེན་འཇིམ་ཞིང་བསྙེན་སྒྲུབ་ཀྱི་བྱ་བ་དང་ལུས

སྲོག་ལ་གནོད་པའི་རྐྱེན་མེད་པ་དང་།སྐྱེ་བོའི་རྒྱུ་འགྲུལ་ཉུང་བ་སོགས་དབེན་ཞིང་ཉམས་དགའ་ལ་རང་གི་ཡིད་དང་མཐུན་པའི་གནས་སུ་སྒྲུབ་དགོས་ལ།ཞི་རྒྱས་དབང་དྲག་གི་ལས་སྒྲུབ་པའི་གནས་མི་འདྲ་བ་དུ་མ།།།
རྒྱུད་སྡེ་ནས་བཤད་པ་དང་།ཡུལ་གྱི་བྱེ་བྲག་གིས་ཀྱང་།རྒྱ་ནག་གི་ཡུལ་དུ་རྗེ་བཙུན་འཇམ་དབྱངས་དང་།བོད་ཀྱི་ཡུལ་དུ་འཕགས་མཆོག་སྤྱན་ངས་གཟིགས་སྒྲུབ་སླ་བོ་སོགས་ཡིན་ཏེ།འཇམ་དཔལ་རྩ་རྒྱུད་ལས།རྒྱ་དང་རྒྱ་ནི་ཆེ་ཉིད་ན།།
འཇམ་པའི་དབྱངས་ནི་མྱུར་འགྲུབ་འགྱུར།།གང་ཡང་སངས་རྒྱས་སྔོན་གསུངས་དང་།།ད་ལྟ་ཡང་ནི་གསུངས་པ་དང་།།མ་འོངས་སངས་རྒྱས་རྣམས་ཀྱིས་ཀྱང་།།ཞི་བའི་རྒྱུ་དེ་ནི་གསུངས་པ་སྟེ།།ཁ་བ་ཅན་གྱི་ནང་འབྱུང་བ།།དེར་ནི་ཐམས་ཅད་འགྲུབ
པར་འགྱུར།།ཞེས་གསུངས་སོ།།དུས་ནི་སྤྱིར་ཇི་ལྟར་རིགས་པ་དང་ལྷག་པར་དུས་ཆེན་བཞི་སོགས་འགྱུར་ཆེ་ཞིང་།དེ་ལས་ཀྱང་ས་ག་ཟླ་བའི་ཆོས་བཅོ་ལྔ་ནི་དགེ་སློང་མ་དཔལ་མོས་དངོས་གྲུབ་བརྙེས་པའི་དུས་ཡིན་པས་རྟེན་འབྲེལ་ཆེ་བར་གསུངས
སོ།གསུམ་པ་ནི།ཕྱི་མཚམས་བཅད་དེ་གནས་ཁང་གྱི་དོར་ལེགས་པར་བྱས།ཐུགས་རྗེ་ཆེན་པོའི་སྐུ་རབ་གནས་ཅན་སོགས་སྐུ་གསུང་ཐུགས་ཀྱི་རྟེན་ལེགས་པར་བཀྲམ།སྟེང་དུ་བླ་རེ་སོགས་བཀུར་སྟི་ཅི་འབྱོར་པས་བརྒྱན།དེའི་མདུན་དུ་ཚེ
ག་ཇི་ལྟར་སྒྲུབ་པའི་འགྲོས་དང་མཐུན་པའི་མཆོད་པ་རང་འཁོས་དང་མཐུན་པའི་གཙང་ཞིང་གྱ་ནོམ་པ་དང་།འོག་ནས་ཇི་ལྟར་འབྱུང་བ་དང་མཐུན་པའི་གཏོང་མ་གང་དགོས་བཤམས།བཟླས་བརྗོད་ཡན་ལག་བཞི་ལྡན་གྱི་སྒོ་ནས་བསྙེན་པ་བྱེད་ན།།

མདུན་བསྐྱེད་ཀྱི་སྒྲུབ་གཞི་རྡུལ་ཚོན་ནམ།རས་བྲིས་ཀྱི་དཀྱིལ་འཁོར་ཡོངས་རྫོགས་སམ།རྡུལ་ཚོན་གྱི་པདྨ་འདབ་བརྒྱད་ཀྱི་དབུས་སུ་སྐུའམ།ས་བོན་ནམ།ཚོན་སྲུངས་སོགས་བཀོད་དེ།དེའི་མཐའ་སྐོར་རམ་མདུན་སོགས་སུ་མདུན་བསྐྱེད་ཀྱི་མཆོད
་གླ་ཆོས་སུ་མ་སོང་བར་བཤམས།འབྱོར་ན་མཆོད་ཡོན་ལ་འབྲས་ཡོས།སྤོས་མེ་ཏོག།ཀུ་ཤ་ཏི་ལ་སོགས་བཏབ་པ་དང་།ཡུ་བུལ་སོགས་དྲག་རྫས་སུ་མ་སོང་བའི་བདུག་སྤོས་དུག་རིགས་མ་ཡིན་པའི་མེ་ཏོ།།མར་དཀར་གྱི་མར་མེ།ནས་དཀར་གྱི
ན་དང་དཀར་གསུམ་གྱི་ཞལ་ཟས་སོགས་མཆོད་པའི་ཡོ་བྱད་འདུ་བྱ།རོལ་མོ་དཀྲོལ་འདོད་ན།སྒྲུབ་ཐབས་རྒྱ་མཚོ་སོགས་ལས་བཤད་པ་ལྟར་ཏིང་ཤགཱ་གམ་རྡོར་དྲིས་ཀྱང་རུ།གདན་གྱི་འོག་ཏུ་གཡུང་དྲུང་ངམ་རྡོ་རྗེ་བྲིས་པ་ལ་དུར་བ་དང་ཀུ་ཤ
ཕྱག་ལེན་ལྟར་བཀྲམ།ཉེ་རེག་གི་ཆུ་གཙང་སོགས་རང་གི་ཉེ་འཁོར་དུ་བཞ།ཤེས་ཤིང་སྒོ་ན་པ་བྱུང་གི་སྔགས་མར་ཀྱང་བཞག།རང་ཡི་དམ་གང་རུང་གི་ང་རྒྱལ་གྱིས་བགེགས་གཏོར་བཏང་སྟེ་ནག་ཕྱོགས་ཀྱི་བགེགས་རྣམས་བསྐྲད།གཉུག་མར་གནས
པའི་དཀར་ཕྱོགས་པ་རྣམས་ལ་གཏོར་མ་བཏང་སྟེ་འཕྲིན་ལས་བཅོལ།མཚམས་ཀྱི་ནང་དུ་ཆུད་དགོས་པའི་ཡོ་བྱད་དང་སྨན་པ་མཚམས་གཡོག་སོགས་ནང་དུ་ཆུད་པར་བྱ་བའམ་འདུན་པ་གཏོང་།ཕར་གཏོང་དགོས་པ་ཡང་དྲན་པར་བྱེད།མཚམས་ཀྱི
ཐོ་བསླང་ནས་རྒྱལ་ཆེན་གྱི་བསྐྱེད་ཆོ་ག་བྱ་བའམ་མ་བྱས་ཀྱང་རུང་།ཁྲུས་ཀྱི་ཆོ་ག་རྒྱས་བསྡུས་གང་རུང་གི་སྒོ་ནས་ལུས་དང་དྲི་བཟང་པོའི་བསང་བདུག་སོགས་གཙང་སྦྲ་དང་ལྡན་པར་བྱ།བ་བྱང་གི་སྔགས་མར་ཡོད་ན་ཡང་བཏུང་།ཕྱི་དྲོའི་ཐུན་ནས

༄འགྲོ་རྩོམ་པའི་དབང་དུ་བྱས་ན།ཕྱེ་དྲོ་སྐྱེས་བུ་གཅིག་གི་གྲིབ་མ་ལུས་པ་ནས་ཐུན་ལ་ཞུགས་ཏེ།ཉི་མའི་དཀྱིལ་འཁོར་བྱེད་མ་ནུབ་ཙམ་ནཐུན་གྲོལ།སྨྲ་ར་ཡང་ཉི་མཱའི་དཀྱིལ་འཁོར་བྱེད་ནུབ་པ་ནས་སྲོད་ཕྱེད་ཀྱི་བར་དུ
ཐུན་རྐྱོང་།སང་ཐོ་རེངས་ཀྱི་ཕྱེད་ནས་ཉི་མའི་དཀྱིལ་འཁོར་ཕྱེད་མ་ཤར་བའི་བར་དུ་ཐུན་སྐྱོང་།ཡང་ཉི་མའི་དཀྱིལ་འཁོར་ཕྱེད་ཤར་བ་ནས་སྐྱེས་བུ་གཅིག་གི་གྲིབ་མའི་བར་དུ་སྔོ་དྲོའི་ཐུན་སྐྱོང་བ་སྟེ་བཞིའམ།ཉིན་གུང་ཆུ་ཚོད་བརྒྱད་དམ་དགུའི་ཡུན་དུ་
ཐུན་སྐྱོང་བའམ།ཐུན་གསུམ་ཡོངས་གྲགས་ལྟར་བྱ་བ་གང་བདེ་བྱ།ལེགས་གྲུབ་ཀྱི་རྒྱུད་ལས།སྔ་དྲོ་མེལ་ཚེ་ཐུན་གཅིག་དང་།།ཕྱི་དྲོ་མེལ་ཚེ་ཐུན་གཅིག་བཟླས།།ཉི་མའི་གུང་ལ་ཐུན་ཕྱེད་དམ།།ཡང་ན་ཐུན་གྱི་སུམ་ཆ་བཟླས།།ཡང་ན་ཐུན་གྱི་བཞིཆ
བཟླས།།ཡང་ན་མཁས་པས་ཅུང་ཟད་བཟླས།།མཚན་མོ་སྲོད་དང་ཐོ་རེངས་ལ།།མེལ་ཚེ་ཐུན་ནི་ཕྱེད་ཕྱེད་དུ།།ཞེས་འབྱུང་ཡང་།སྔགས་རིམ་ཆེན་མོ་ར།ནམ་ཕྱེད་ནས་དྲག་ཤུལ་ཅན་གྱི་ལས་དང་།མི་སྤང་བ་ལ་སོགས་པ་དུར་ཁྲོད་ཀྱི་ལས་རྣམས
བྱ་ལ།ཞེས་གསུངས་པས།ལས་རུང་གི་སྐབས་སུ་མཚན་ཕྱེད་ཀྱི་ཐུན་མི་དགོས་སམ་སྙམ།དོན་ཞགས་ཀྱི་རྒྱུད་ལས།རིག་སྔགས་འཆང་བ་ཁྲུས་བྱས་ནས།།གོས་གཙང་བགོས་ཏེ་སྨྱུང་བ་ལ།།ཉེ་བར་གནས་ཏེ་ཚེས་བརྒྱད་དམ།།བཅུ་བཞི་ཚེས་ནི
བཅོ་ལྔ་སྟེ།།ཟླ་བ་ཡར་གྱི་ངོ་ལ་བསྒྲུབ།།ཤར་དུ་ཁ་བལྟས་འདུག་ནས་སུ།།དོན་ཡོད་ཞགས་པ་དུས་གསུམ་དུ།།ཉི་ཤུ་རྩ་གཅིག་བཟླས་བརྗོད་བྱ།།ཞེས་དང་།དཔུང་བཟང་གིས་ཞུས་པའི་རྒྱུད་ལས།ཁྲུས་བྱས་ལུས་ལ་གོས་གཙང་བགོས

ནས་ནི།།ཤར་ཕྱོགས་ཁ་བལྟས་ཀུ་ཤའི་གདན་སྟེང་དུ།།འདུག་ནས་གསང་སྔགས་རྗེས་སུ་དྲན་པར་བྱ།།ཞེས་པ་ལྟར་ན་ཁ་ཤར་དུ་ཕྱོགས་པའམ་གྱོགས་པར་མོས་པ་བྱས་ལ།ལྷ་གཞན་གྱི་རིགས་འགྲེ་སྦྱར་ན།རྡོ་རྗེ་གདན་གྱི་ལྷོ་ཕྱོགམ་རི་བོ་གྲུ་འཛིན།
ནམ།ནུབ་ཕྱོགས་པདེ་བ་ཅན་ཕྱོགས་སུ་བལྟས་ཀྱང་རུང་བར་མངོན་ནོ།།བཞི་པ་ནི།བཟླས་བརྗོད་ཡན་ལག་བཞི་དང་ལྡན་པར་བྱེད་ན།ཐོར་ཐུན་ལྟ་བུར་ཐོག་མར།པདྨའི་རིགས་ཀྱི་སྔགས་རྒྱུ་འཆའ།ཕྱོགས་བཅུའི་སངས་རྒྱས་དང་བྱང་སེམས
ལ་ཕྱག་འཚལ་ཞིང་བདག་ཉིད་འབུལ་བ་དང་།སྐྱབས་འགྲོ་སེམས་བསྐྱེད་བྱ་བ་དང་།ཁྲོ་བོ་མནོལ་བ་མེད་པའི་སྔགས་རྒྱས་བསྲུང་བ་སྟེ།བཞི་པོ་སྔོན་དུ་བཏང་ནས་ཀྱི་རོལ་ཏུ་ཕྱིན་ཏེ་ཁྲུམ་ལག་ལེན་ལྟར་བྱས།ནང་དུ་འོང་སྟེ་ཆོས་སུ་ཞུགས
ནས་གདན་ལ་བསང་གཏོར་བྱས་ནས་འཁོད།དེས་ནས་མཆོད་པ་བྱིན་རླབས།བདག་དང་གོས་དང་སྟན་དང་གནས་ཁང་སོགས་ལ་བསྲུང་བ།བགེགས་བཅིངས་པ་དང་ཕུར་བུས་གདབ་པ་སྔོན་ཏུ་འགྲོ་བས་རྡོ་རྗེའི་རཱ་གུར་དང་མེ་རི་བསྒོམ
ལ་བགེགས་ཀྱིས་མི་ཚུགས་པའི་བསྲུང་བ་བྱ།འདི་རྣམས་སྔོན་འགྲོའི་རིམ་པ་ཡིན་ལ།དངོས་གཞི་ལ་སྔོན་དུ་བདག་བསྐྱེད་བསྒོམ་ནས་མདུན་བསྐྱེད་ཚོགས་ཞིང་མཆོད་པ་མཇུག་ཏུ་བྱ་བ་སློབ་དཔོན་བྱང་ཆུབ་མཆོག་གི་ལུགས་དང་།སྔོན་དུ་ཚོགས་ཞིང་མཆོད
ནས་དེ་རྗེས་བདག་བསྐྱེད་བསྙེན་པ་དང་བཅས་པ་བྱ་བ་སློབ་དཔོན་སངས་རྒྱས་གསང་བའི་ལུགས་གཉིས་ལས།བསྙེན་སྒྲུབ་ཀྱི་སྐབས་སུ་ཕྱི་མ་ལྟར་བྱས་ན་ལེགས་པ་རྗེའི་དགོངས་པ་ཡིན་པས་དེས་ན་ལུས་པག་དང་ལྡན་པར་འཁོད་དེ།ཀུན་སྒོང་ཁྱད་པར

ཅན་གསལ་བཏབ་སྟེ།རང་གི་མདུན་དུ་རིན་པོ་ཆེའི་ས་བཞི་བསམས་ནས་བྱིན་གྱིས་བརླབས།དེའི་སྟེང་དུ་འོ་མའི་རྒྱ་མཚོ་མེ་ཏོག་དང་བཅས་པ་བསམས་ནས་བྱིན་གྱིས་བརླབས།དེའི་དབུས་སུ་རི་རབ།སྟེང་དུ་བླ་རེ་དང
བཅས་པ།རི་རབ་ཀྱི་སྟེང་དུ་གཞལ་ཡས་ཁང་གདན་བཅས་བསྐྱེད་ལ།དཀྱིལ་འཁོར་གྱི་ལྷ་ཚོགས་སྤྱན་དྲངས་ཏེ་བཞུགས་སུ་གསོལ།ཕྱག་འཚལ་མཆོད་འབུལ་སྡིག་བཤགས་སོགས་བྱས།ཚད་མེད་བཞི་བསྒོམ་ནས་བྱང་ཆུབ་ཀྱི་སེམས
ཀྱི་ངང་ལ་ཚོགས་ཞིང་གཤེགས་གསོལ་བྱ།དེ་ནས་སྟོང་པ་ཡི་གེ་སྒྲ་གཟུགས་དང་།ཕྱག་རྒྱ་མཚན་མའོ་ཞེས་པ་ལྷུར་ལྷ་དྲུག་གི་བསྐྱེད་ཆོག་གི་སྒོ་ནས་བདག་བསྐྱེད་བསྒོམ།སྒྲ་དང་སེམས་དང་གཞི་ལ་གཞོལ།།ཞེས་གསུངས་པ་ལྟར།
ཡན་ལག་ཚང་བའི་བཟླས་བརྗོད་བྱ།མཐར་རིགས་ཀྱི་ཡུམ་དང་བདག་པོའི་སྔགས་བཟླས་ནས་བསྲུང་བ་བྱ།བུམ་པའི་ཕྱག་རྒྱ་བཅས་ཏེ་དགེ་རྩྭ་ལྷ་ལ་དབུལ།ནོངས་པ་བཟོད་པར་གསོལ།ལྷ་དྲུག་གི་གོ་རིམ་ལས་ལུགས་ལྡོག་ཏུ་ལངས་ཏེ།སྟོང་པའི་
ངང་དུ་བཞག།སླར་ཡང་ལྷའི་སྐུ་སྒྱུ་མ་ལྟ་བུར་ལངས་ནས་ཤེར་ཕྱིན་ཀློག་པ་སོགས་ཐུན་མཚམས་ཀྱི་བྱ་བ་ལ་འཇུག་པར་བྱ་བ་ཡིན་ནོ།།འདི་ལྟར་བྱས་ན་བྱ་རྒྱུད་རང་སྐད་ཀྱི་བསྙེན་པ་ཚད་དང་ལྡན་པ་ཡིན་ལ་ཞི་བ་པར་སྔགས་རིམ་ཆེན་མོ་སོགས
ལས་ཤེས་པར་བྱ་ཞིང་ཆོ་གའི་ངག་འདོན་འདུལ་བ་འཛིན་པའི་བྱ་རྒྱུད་རིགས་གསུམ་གྱིའི་ཆོ་ག་དང་པ་ཎ་ཆེན་ཐམས་ཅད་མཁྱེན་པ་བློ་བཟང་ཆོས་རྒྱན་གྱིས་མཛད་པའི་རྣམ་རྒྱལ་མའི་སྒྲུབ་དཀྱིལ་སོགས་དམ་པ་གཞན་གྱི་གསུང་རབ་ལས་བླངས་ཏེ།

བདག་མདུན་གྱི་གོ་རིམ་དང་གཞན་གྱི་གཞི་ཚང་བ་དང་མ་ཚང་བའི་རྣམ་དགྱེ་རིགས་པས་དཔྱད་ཤེས་པར་བྱའོ།།ཆོ་ག་དེ་ལྟར་མ་ཐོགས་ཚོ་བདག་ཅག་གོནས་འཛིན་ཐམས་ཅད་མཁྱོད་དངོས་འངམ་དབྱངས་བཞད་པ་ད།།ན་མཆོག་འཇིགས
མེད་དབང་པོའི་རྗེས་མཛད་པའི་སྦྱང་གནས་ཀྱི་ཆོ་ག་གྲུ་འཛིན་ཞིང་དུ་བཟོད་པའི་ཐེམ་སྐས་ཀྱི་བདག་བསྐྱེད་སྐབས་ལྟར་པདྨའི་རིགས་ཀྱི་སྔགས་རྒྱ་དང་ཁྲུས་སྔོན་དུ་བཏང་།གསོ་སྦྱོང་ལེན་མི་ལེན་བློ་དང་བསྟུན།སྐད་ཅིག་ཀློང་བསྐྱེད་མཆོད་པ
བྱིན་རླབས།སྐྱབས་སེམས་ཚོ་གས་ཞིང་སྤྱན་འདྲེན།ཕྱག་མཆོད་ཀྱིས་བསྡུས་རིགས་པས་དཔྱད།མཎྜལ་ཡན་ལག་བདུན་པ་ཚད་མེད་བཞི་དང་བཅས་པ་སོང་ནས་ཚོགས་ཞིང་རང་གནས་སུ་གཤེགས་སུ་གསོལ་བར་བྱེད།འདི་ནི་དཔལོ་མོས་མཛད
པའི་སྦུབས་ཐབས་ལས།རང་གི་སྙིང་གར་ཨ་ལས་ཟླ་བའི་དཀྱིལ་འཁོར་བསམ་ཞིང་།དེའི་སྟེང་དུ་དྲོ་བ་རྣམས་ཀྱིས་བཞི་པ་མེའི་བུ་ལ་བརྟེན་པ་ང་རོ་བཞི་པས་མནན་ཞིང་གཞོན་ནུ་མའི་ནུ་མས་བརྒྱན་པ་བལྟའོ།།དེ་ནས་ས་བོན་གྱི་ཡི་གེ་ལས་འོད
ཟེར་འཕྲོས་པས་ཟླུ་མ་དང་སངས་རྒྱས་དང་བྱང་ཆུབ་སེམས་དཔའ་དང་རྗེ་བཙུན་སྤྱན་རས་གཟིགས་ཏེ་དེ་དགྲ་གི་མདུན་ཉིད་དུ་ཕྱག་འཚལ་བ་སྔོན་དུ་བཏང་སྟེ།ཞེས་པའི་དགོངས་པའོ།།དྲོ་བོ